L 327/10
HR
Službeni list Europske unije
21.12.2022.
(57)
Izuzeće potpora za nedostatke povezane s mrežom Natura 2000 u sektoru poljoprivrede, potpore za poljopri­ vredno-okolišno-klimatske obveze te potpore za ekološki uzgoj trebalo bi se primjenjivati samo na poduzetnike koji posluju u sektoru primarne poljoprivredne proizvodnje.
(58)
Projekti koji se financiraju iz Europskog partnerstva za inovacije (EIP) za produktivnost i održivost u poljoprivredi doprinose inovacijama u sektoru poljoprivrede i ruralnim područjima.
Državne potpore dodijeljene poduzetni­ cima koji sudjeluju u projektima operativne skupine EIP-a obuhvaćenima člankom 127.
Uredbe (EU) 2021/2115 imaju malen učinak na tržišno natjecanje, osobito s obzirom na pozitivnu ulogu koju te potpore imaju u dijeljenju znanja, posebno za lokalne i poljoprivredne zajednice, te kolektivnu prirodu i relativno malen opseg tih potpora.
Ti su projekti po prirodi integrirani.
Obično uključuju više dionika i više sektora, zbog čega može doći do određenih poteškoća u njihovoj klasifikaciji na temelju pravila o državnim potporama.
S obzirom na lokalnu prirodu pojedinačnih projekata operativne skupine EIP-a, odabranih na temelju višegodišnje strategije lokalnog razvoja koju je izradilo i provodi javno-privatno partnerstvo te njihove usmjerenosti na interes zajednice i društva te zaštitu okoliša i klime, ovom bi se Uredbom trebale obuhvatiti određene poteškoće u usklađivanju projekata operativne skupine EIP-a s pravilima o državnim potporama.
(59)
Budući da mali iznosi potpora koje se dodjeljuju poduzetnicima koji imaju izravnu ili neizravnu korist od projekata operativne skupine EIP-a imaju ograničen učinak na trgovinu i tržišno natjecanje, trebalo bi utvrditi jednostavna pravila za slučajeve u kojima ukupni iznos potpora po projektu ne premašuje određenu gornju granicu.
(60)
Komisija je u brojnim odlukama na poduzetnike koji posluju u sektoru šumarstva primijenila članke 107. i 108.
Ugovora, posebno na temelju Smjernica iz 2014.
U razdoblju od 2014. do 2020.
Komisija je u skladu s tim smjernicama odobrila više od 200 programa potpora u korist sektora šumarstva.
Na temelju iskustva Komisije, mjere potpore za šumarstvo nisu znatno narušile tržišno natjecanje na unutarnjem tržištu jer postoje jasni kriteriji spojivosti.
S obzirom na to iskustvo te radi pojednostavnjenja i ekonomičnosti postupka, trebalo bi biti moguće da se mjere potpore u korist sektora šumarstva izuzmu od obveze prijave neovisno o tome jesu li sufinancirane iz EPFRR-a.
Stoga je primjereno da Komisija za vrste potpora navedene u nastavku iskoristi ovlasti koje su joj dodijeljene Uredbom (EU) 2015/1588: potpore za pošumljavanje i stvaranje šumskih područja; potpore za poljoprivredno- šumarske sustave; potpore za sprečavanje i uklanjanje štete nanesene šumama uslijed šumskih požara, prirodnih nepogoda, nepovoljnih klimatskih prilika koje se mogu izjednačiti s prirodnom nepogodom, drugih nepovoljnih klimatskih prilika, organizama štetnih za bilje i katastrofalnih događaja; potpore za ulaganja za poboljšanje otpornosti i okolišne vrijednosti šumskih ekosustava; potpore za nedostatke specifične za odre­ đeno područje koji proizlaze iz određenih obveznih zahtjeva kako su utvrđeni u članku 3.
Direktive Vijeća 92/43/EEZ i u članku 3.
Direktive 2009/147/EZ Europskog parlamenta i Vijeća (15); potpore za šumarsko-okoli­ šno-klimatske usluge i očuvanje šuma; potpore za ulaganja u infrastrukturu povezanu s razvojem, moderniza­ cijom ili prilagodbom sektora šumarstva; potpore za ulaganja u šumarske tehnologije te u preradu, mobilizaciju i stavljanje na tržište proizvoda šumarstva; potpore za očuvanje genetskih resursa u šumarstvu, početne potpore za skupine i organizacije proizvođača u sektoru šumarstva, potpore za okrupnjavanje šumskog zemljišta te potpore za suradnju u sektoru šumarstva.
(61)
Kako bi potaknula skupne inicijative u sektoru šumarstva, Komisija primjenjuje članke 107. i 108.
Ugovora na početne potpore u korist skupina i organizacija proizvođača u sektoru šumarstva.
U razdoblju od 2014. do 2020.
Komisija je odobrila pet takvih potpora.
U sektoru poljoprivrede takve su potpore već bile izuzete od obveze prijave na temelju Uredbe (EU) br. 702/2014.
Stoga je primjereno početne potpore za skupine i organizacije proizvođača u sektoru šumarstva izuzeti od obveze prijave državne potpore.
(62)
Gospodarska diversifikacija i stvaranje novih gospodarskih djelatnosti, među ostalim u kružnom biogospodarstvu, nužni su za razvoj i konkurentnost ruralnih područja te za MSP-ove, koji su okosnica ruralnoga gospodarstva Unije.
Uredbom (EU) 2021/2115 predviđene su mjere za potporu razvoju nepoljoprivrednih djelatnosti u ruralnim područjima usmjerenih na promicanje zapošljavanja, otvaranje kvalitetnih radnih mjesta u ruralnim područjima, zadržavanje postojećih radnih mjesta, smanjenje sezonskih fluktuacija u zapošljavanju, razvoj nepo­ ljoprivrednih sektora izvan poljoprivrede i prerade hrane te poticanje integracije poslovanja i lokalnih međusek­ torskih veza.
(15) Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica (SL L 20, 26.1.2010., str. 7.).